als_Latn dik_Latn sag_Latn
aSport – Transferimi i Elvis Kabashit tek Juventusi pak muaj më parë bëri jehonë në mediat shqiptare.
Por Elvisi nuk është shqiptari i vetëm tek kampionët e Italisë, dhe aq më pak i pari. Në akademinë ‘Bardh e zi’ gjenden plotë 5 shqiptarë të shpërndarë në disa mosha, të cilët janë në gjurmet e shqiptarëve të parë të Juventusit, Riza Lushtës e Naim Kryeziut. Por pas Kabashit ata që bien në sy janë 2 talentët e Juventus U17, Francesco Tahiraj dhe Entonjo Elezaj. Sigurisht të dy luajnë për Kombetaren U17 të Shqipëriëe.
Asport.info arriti të marrë një intervistë me 2 talentët e së ardhmes, të cilët flasin për portalin tonë rreth eksperiencës me Kombëtaren dhe ajo që po ndodh tek një nga klubet më të mëdha në botë.
Asport.info : Si jeni bërë pjesë e Juventusit?
Francesco Tahiraj: Në moshën 11 vjeçare, kur luaja për CBS Milan, një ekip jo profesionist, ish lojtari i Juventusit Gianluca Pessoto më pa dhe më kontaktoi. Bëra një provë të cilën e fitova dhe në verë të atij viti kalova tek Juventus.
Entonjo Elezaj: Unë kam qenë pjesë e një ekipi të Torinos dhe në moshen 6-7 vjeçare bëra një provë tek Juventus, të cilën e fitova.
Asport.info : Kur dhe kush ju kontaktoi nga Federata Shqiptare, dhe a ka pasur interesim nga Federata Italiane?
Francesco Tahiraj: Nga Kombëtarja shqiptare më ka kontaktuar Redi Jupi. Ndërkohë që Kombetarja italiane më ftoi vitin e kaluar në disa grumbullime dhe stërvitje kontrolli, por i refuzova sepse e ndjej vetën shqiptar jo italian.
Entonjo Elezaj: Edhe mua më ka telefonuar Redi Jupi. Sa i përket Kombetares italiane
më kanë ftuar prillin e vitit të shkuar, por sigurisht nuk vajta.
Asport.info : Domethënë keni zgjedhur përfundimisht Shqipërinë, apo ka ndonje mundësi për tu bashkuar me kombëtaren Italiane?
Entonjo Elezaj: Jam shqiptar dhe do luaj me Shqipërinë.
Francesco Tahiraj: Unë nuk kam vendosur akoma përfundimisht, sepse jam zhgënjyer. Për herë të parë jam thërritur nga moshat më të mëdhaja për një miqësore me Kosovën, ku nuk luajta. Më pas u thërrita në tetor 2012 për eleminatoret e Europianit U17 ku në ndeshjet kryesore ndaj Italisë dhe Hungarisë nuk u aktivizova fare. Të dyja ndeshjet i humbëm, dhe mendoj që të dy lojtarët që luajtën në vendin tim luajtën shumë dobët. Në ndeshjen kundër Lihtenshtajnit ku luajta, fituam 6-0 dhe shënova dhe një gol. Me trajnerin nuk kam biseduar personalisht por zgjedhjet e tij për mua ishin shumë të dyshimta.
Asport.info : Sa të kënaqur jeni me hapësiren tek Juventus?
Entonjo Elezaj: Personalisht me Kombëtaren jam i kënaqur. Nuk i kam pasur këto probleme, kam luajtur çdo ndeshje madje mendoj që kam luajtur shumë mirë. Më motivon fakti që luaj për vendin tim, dhe jam krenar kur e vesh atë fanelle. Sa për Juventusin jam në formacion. Kam pasur një ofertë nga Manchester City, menaxherët e së cilit me panë gjatë kualifikimeve për kampionatin europian me Kombëtaren shqiptare U17. Megjithatë une do të shkoj vetëm për tu provuar, kaq.
Francesco Tahiraj: Shumë i kënaqur me hapësirën që më jepet, pavarësisht se ka shumë konkurrencë dhe pjesa më e madhe e lojtarëve vijnë jashtë Italisë (Sllovaki, Greqi, Spanjë, Norvegji). Kjo bën që mos të jetë e lehtë për të gjetur një vend në formacion.
Asport.info : Njiheni me lojtarët e ekipit të parë të Juventusit?
Francesco Tahiraj: Edhe pse jam stërvitur disa herë me ta nuk njoh lojtarë të ekipit të parë.
Entonjo Elezaj: Me Gianluigi Buffon jam stërvitur 2 herë, ndërsa pjesën tjetër të skuadrës e njoh pothuaj të gjithën. Kam foto me të gjithë. Çfarë më ka thënë Buffon? Më tha që jam i talentuar por që duhet të punoj shumë për të arritur nivelet më të larta si Serie A.
Asport.info : Marrëdhëniet me shkollën ?
Francesco Tahiraj: Mendoj që është e rëndësishme së bashku me futbollin. Mësojmë në Juventus College, shkollë enkas për fëmijët që luajnë me Juventus.
Entonjo Elezaj: Gjithashtu në Juventus College.
Asport.info : Tek Juventus ka edhe 3 Shqiptare te tjere. Si i keni marredhenjet me ta?
Francesco Tahiraj: Po, jemi 5 shqiptarë që luajmë për Juventusin. Vetëm unë dhe Entonjo luajmë në një ekip. Me të vegjlit (Alessio Mema dhe Armando Syku) flasim shumë pak, sepse nuk na konçidojnë oraret. Me Kabashin flasim shpesh, për ndeshjet, ndonjëherë dhe për Kombëtaren.
Entonjo Elezaj: Duke qenë se jam në një skuadër me Francescon, e njëjta gjë vlen dhe për mua.
Asport.info : Lojtarë të preferuar tek Kombëtarja Shqiptare?
Entonjo Elezaj: Etrit Berisha sepse luan në pozicionin tim. Sigurisht dhe Lorik Cana.
Francesco Tahiraj: Padyshim Lorik Cana, por më tërheq shumë edhe Odise Roshi.
[divide style=”3″]
Kujdes! Të gjitha të drejtat e këtij shkrimi janë të rezervuara nga Asport.info. Ripublikimi i tij i pjesshëm apo i plotë është i ndaluar pa leje me shkrim ne kontakt@asport.info . Ju lutemi në çdo rast citimi apo reference nga ky tekst, shënoni linkun përkatës në Asport.info! Ju faleminderit
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn eng_Latn